Diari Oficial de la Generalitat Valenciana


Sumari del DOGV 8237, del 19-02-2018 (2018/1524)

Extracte de la Resolució de 31 de gener 2018, de la vicerectora d'Estudis de Grau i Política Lingüística de la Universitat de València, per la qual es convoca la 15a edició dels Premis Universitat de València d'Escriptura de Creació, curs 2017-2018.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8237

Data del DOGV
:   19-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1524


Data del document
:   31-01-2018

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 31 de gener 2018, de la vicerectora d'Estudis de Grau i Política Lingüística de la Universitat de València, per la qual es convoca la 15a edició dels Premis Universitat de València d'Escriptura de Creació, curs 2017-2018. [2018/1524]  
BDNS (identif.): 386158.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual el podeu consultar en la Base de Dades Nacional de Subvencions   
http://www.pap.minhap.gob.es/bdnstrans  
  
Primer. Beneficiaris  
Poden participar en aquesta convocatòria els estudiants matriculats en alguna de les universitats valencianes durant el curs acadèmic 2017/2018 en qualsevol dels ensenyaments conduents a l'obtenció de títols universitaris oficials. En la modalitat de teatre també podrà participar-hi l'estudiantat matriculat el curs 2017/2018 a l'Escola Superior d'Art Dramàtic de València. Les persones participants no podran superar els 35 anys d'edat a data de 31 de desembre de 2018.  
  
  
Segon. Objecte  
La present convocatòria té per objecte promoure i dinamitzar la creació literària entre l'estudiantat de les universitats valencianes.  
  
Tercer. Bases reguladores  
Les bases íntegres es poden consultar al web https://www.uv.es/ i a la Base de Dades Nacional de Subvencions, a través del web http://www.pap.minhap.gob.es/bdnstrans/es/index.  
  
Quart. Quantia  
El pressupost total màxim autoritzat per a aquesta convocatòria ascendeix a 8.000 euros.  
  
Cinqué. Termini de presentació de sol·licituds  
El termini de presentació de les obres començarà l'endemà de la publicació d'aquesta convocatòria al Diari Oficial de la Generalitat Valenciana (DOGV) i finalitzarà dos mesos després.  
  
Sisé. Altres dades  
Les modalitats d'aquesta convocatòria són: poesia en valencià, poesia en castellà, narrativa breu en valencià, narrativa breu en castellà, teatre i guió de curtmetratge. En les modalitats de teatre i guió de curtmetratge les obres poden presentar-se en valencià o en castellà.  
  
Les obres hauran de ser originals i inèdites en qualsevol suport i no hauran d'haver estat premiades en cap altre certamen o convocatòria de premis. En la modalitat de teatre, els textos no hauran d'haver estat estrenats. En la modalitat de guió de curtmetratge, el guió no podrà pertànyer a un curt ja realitzat ni ser una guió adaptat. El tema de les obres serà lliure.  
  
València, 31 de gener de 2018.- La vicerectora d'Estudis de Grau i Política Lingüística, p. d., el rector (DOGV 17.01.2018): Isabel Vázquez Navarro.